**ANEXA NR.3 LA HOTĂRÂREA CONSILIULUI LOCAL AL MUNICIPIULUI CRAIOVA NR.433/2024**

**DESCRIEREA INVESTITIEI**

B-dul 1 Mai este situat în cartierul 1 Mai si are un număr de aproximativ de 30.000 de locuitori, aici regăsindu-se câteva instituții importante ale orașului, precum Spitalul Clinic Județean de Urgență Craiova, Cercul Militar Craiova, Liceul de Artă ”Marin Sorescu” și Facultatea de Medicină și Farmacie precum și o piață agroalimentară. Fondul locativ existent aici este alcătuit atât din apartamente amplasate în blocuri ridicate înainte de 1989 (cu precădere în partea de sud a cartierului), cât și din case la curte (în special în nord, înspre Știrbei Vodă și cartierul Catargiu).

Principala arteră de circulație din cartierul 1 Mai - cea care îi dă, de altfel, și numele – este Bulevardul 1 Mai; aceasta îl străbate pe mai bine de jumătate din lungimea sa, de la nord la sud (și invers), făcând legătura, la nord, cu zona Știrbei Vodă (și intersectându-se cu bulevardul omonim) și cu str. Unirii-b-dul N.Romanescu, în zona Parcului „Nicolae Romanescu”, la sud. Datorită proximității față de zona centrală, cartierul 1 Mai este destul de bine deservit din punctul de vedere al mijloacelor de transport în comun.Bulevardul 1 Mai este unul dintre cele mai tranzitate bulevarde ale orașului, dar starea acestuia este monotonă și nu prezintă interes estetic.

Aspectul actual, puținul decor oferit de gazon, aranjamentele florale obstrucționate de rețele tehnico-edilitare, conduc la degradarea imaginii zonei.Regenerarea bvd. 1 Mai va reprezenta un impuls pozitiv pentru viața municipiului, datorită nivelului performant de amenajare și funcționare și rezolvare a spațiilor pietonale de circulație și a amenajărilor de spații verzi. Revitalizarea spațiului urban al zonei ce face obiectul proiectului prin valorificarea și reconfigurarea acesteia, crearea de spații publice moderne, reziliente și atractive, compatibile cu funcțiunile și estetica zonei care vor putea promova sustenabilitatea urbană, vor genera un ansamblu urbanistic integrat, unitar, identitar, beneficiind de accesibilitate și conectivitate, ridicând în consecință și calitatea spațiului urban și a vieții locuitorilor urbei. Totodată, acest lucru va aduce beneficii directe Municipiului, prin dezvoltarea economică a zonei, a turismului și a reprezentării Municipiului Craiova pe plan național.Prin reamenajarea Bulevardului 1 Mai se va îmbunătăți conectivitatea între diferitele puncte de atracții, se vor crea spații publice vibrante și se va îmbunătăți experiența urbană generală pentru rezidenți și vizitatori deopotrivă.prin revitalizarea spațiilor urbane se asigură și o îmbunătățire a confortului edilitar și o estetică adecvată a spațiilor, asigurând o experiență urbană generală pozitivă pentru rezidenți și vizitatori deopotrivă.

Principalele lucrari din cadrul investitiei sunt: reamenajarea traseelor pietonale prin crearea unor suprafete fără denivelari și cu marcaje specifice astfel încât să contituie un mediu incluziv pentru toate tipurile de persoane; amenajarea pe parcursul bulevardului a unor spații de relaxare, locuri de joacă și mobilier urban; amplasarea pe zona centrală a bulevardului a unor fântâni decorative si reamenajarea fantanii arteziene din sensul giratoriu; refacerea marcajelor și signalisticii rutiere conform noii configurații; refacerea integrală a iluminatui stradal și ambiental; amplasarea de 4 toalete automate inteligente (1 în zona Ciuperca, 2 în zona Spitalului Judetean și 1 în zona Parcului Romanescu); relocarea locurilor de parcare ;refacerea aliniamentelor plantate în lungul B-dului 1 Mai; desfacerea tuturor gardurilor metalice de împrejmuire a spațiilor verzi; refacerea infrastructurii retelelor (electrica, curenti slabi, gaze, termoficare, distributie apa si canalizare). În cadrul proiectului se va integra și proiectul de fântâni arteziene decorative, conform DALI intocmit de firma ADURO IMPEX SRL, anexat la cererea de finantare.

 In cadrul studiului de fezabilitate, se propun urmatoarele variante de realizare a obiectivului de investiții: Varianta 0 - în care nu se face investiția; Varianta I (recomandată) si Varianta a II-a.Diferența dintre cele două scenarii I si II constă în modul de soluționare a instalațiilor de udare a spațiilor verzi. Dintre cele două variante, varianta I, cea cu irigarea spațiilor verzi, este cea recomandată, fiind mai adecvată impactului pozitiv asupra mediului. Din punct de vedere tehnic, ambele variante sunt viabile, dar din punct de vedere al exploatării, prima variantă este cea convenabilă. Suprafata de teren ce face obiectul investitiei este de 96.021 mp, din care 95.277 mp suprafata aflata in proprietea MunicipiuluiCraiova si 744 mp, suprafata propusa pentru exproprieri. Amenajarile propuse prin SF constau in:

* Accese auto pe teren - Accesul mașinilor se face pe B-dul 1 Mai și pe bretelele carosabile adiacente acestuia. De pe aceste bretele se face accesul și în parcările relocate de la bulevard.
* Accese pietonale pe teren: accesul pietonilor se face pe trotuarele amenajate în lungul bulevardului. Amenajarea propusă încurajează și susține accesul persoanelor cu dizabilități.
* Locuri de parcare: Amenajarea propusă prevede păstrarea numărului de 304 locuri de parcare. Cele existente în lungul bulevardului vor fi relocate pe bretelele carosabile adiacente acestuia.
* Spații verzi - se propune amenajarea de spații verzi cu iarbă naturală, spontană, copaci, arbuști și vegetație decorativă, specifice zonei. Zona va fi dotată cu mobilier urban, panouri informaționale electronice, coșuri de gunoi, rastele pentru biciclete, iluminat exterior şi ambiental etc. Amenajările se vor realiza astfel încât să asigure îndepărtarea apelor de lângă construcțiile învecinate zonei care se reamenajează, canalizarea acestora către geigerele propuse şi evitarea băltirilor pe platformele pietonale și carosabile.

Toată amenajarea a fost gândită cu un design incluziv, care să asigure accesul neîngrădit tuturor persoanelor (persoane cu dizabilități locomotorii, nevăzători și hipoacuzici). Finisaje:paviment piatră cubică/ piatră naturală în montaj permeabil/ dale prefabricate din beton, mobilier urban, fântâni decorative, dotări interactive concepute cu valori estetice deosebite - ecrane media.

Solutia constructiva propusă:

* Infrastructura -Pentru alei și platforme pietonale și carosabile: dale prefabricate beton, piatra naturala - 6,10 cm; strat mortar de poză; strat anticontaminant membrana geotextil; strat piatra concasta 25 cm; strat pământ stabilizat cu dorosol sau similar - 15 cm;
* Structura alei carosabile, adiacente bulevardului; dale prefabricate beton, piatra naturala, beton asfaltic - 10 cm; strat anticontaminant membrana geotextil;strat piatra concasata - 25 cm; strat pământ stabilizat cu dorosol sau similar - 20 cm.
* Pentru protecția pământului din jurul copacilor se propun gratare metalice. Pentru retelele edilitare se vor executa sapaturi la adancimile impuse de norme, se vor executa straturi suport din nisip si balast dupa caz, se vor monta conductele/ cablurile si se vor acoperi cu nisip și apoi cu pamant compactat, peste care se va reface stratul finit conform proiect (pamânt vegetal cu gazon sau plantatii florale, stratul finit al aleilor carosabile si pietonale).

 Obiectivul de investiții a fost prevăzut cu următoarele tipuri de instalații în ambele variante de intervenție:

 **Instalații electrice curenți tari si curenți slabi**

 Se propun rețele electrice exterioare aferente alimentarii cu energie electrica a echipamentelor nou propuse: Corpuri de iluminat stradal/ pietonal/ parcari si treceri de pietoni amplasate pe stalpi metalici cu doua brate si cu un braț; Fantana arteziana existenta, care se supune modernizarii, din sensul giratoriu de la intersectia Bulevardului 1Mai cu Bulevardul Stirbei Voda; 8 fantani arteziene propuse (4 tipuri de fantani, cate 2 din fiecare tip); Toalete publice automate prefabricate; Alti consumatori (echipamente curenti slabi, dotari interactive, puncte de informare, etc). Corpurile de iluminat vor fi echipate cu surse de lumina LED asigurand, astfel, un consum redus de energie.

 Instalatii de supraveghere video stradala-Pentru sporirea gradului de siguranta in zonele publice, prevenirea infractionalitatii si supravegherea evenimentelor stradale se propune un sistem de supraveghere video stradala cu camere video de tip dome si speed-dome instalate pe stalpii de iluminat. Inregistrarea imaginilor- Solutia tehnica va permite inregistrarea imaginilor transmise de camerele de supraveghere, in cadrul dispeceratului existent, indiferent daca operatorii vizualizeaza imaginile sau nu. Astfel, arhitectura sistemului va automatiza procesul de arhivare si marcare ale arhivelor dupa anumite reguli specifice, definite de catre utilizatori (indicativul camerei, pozitia camerei, data si ora inregistrarii), astfel incat, cautarea unui eveniment se va putea face cu usurinta.

 **Instalatii sanitare**

 Proiectul de instalatii sanitare cuprinde urmatoarele categorii de lucrari: alimentarea generala cu apa a fantanilor decorative, a cismelelor stradale, a toaletelor inteligente si a zonelor pentru irigatia spatiilor verzi; instalatia de irigatie a spatiilor verzi;instalatia de evacuare a apei uzate menajere de la toaletele inteligente;instalatia de preluare si canalizare a apelor pluviale;izolatiile termice, anticondens, anticorozive si fonice aferente instalatiilor; lucrarile de constructii aferente instalatiilor sanitare.

 **Instalatii de alimentare cu Apa**

Consumul de apa in cadrul obiectivului va avea urmatoarele scopuri principale:potabil si menajer - la toaletele inteligente, alimentarea cismelelor stradale si a fantanilor decorative; alimentare instalatii de irigatie a zonelor verzi;

 **Instalatii de canalizare**

 Din cadrul obiectivului se evacueaza urmatoarele categorii de ape uzate: ape uzate menajere, provenite din functionarea toaletelor inteligente, ape provenite din evacuarea sau actiunile de mentenanta a fantanilor decorative, ape provenite de la cismelele stradale;ape pluviale de pe suprafata parcarilor.

 Solutiile propuse in varianta recomandata promovează principiul „Nature Based solutions” - NBS și se va încadra în principiile „New European Bauhaus” – NEB si prevede crearea de facilitati/adaptarea infrastructurii pentru accesul persoanelor cu dizabilitati si grupuri vulnerabile, asa cum se prezinta in Studiul de fezabilitate, Analiza DNSH si Analiza privind imunizarea la schimbarile climatice.

**PREȘEDINTE DE ȘEDINȚĂ,**

**Lucian Costin DINDIRICĂ**